HILLSONG TV Minun käteni - minun ulottuvuuteni 2/2
Miten pitkälle ulotat?
Mitä isompi on, sitä laajemmalle ulottaa.
Niin kuin pitkät ihmiset yltävät pitkälle, -
niin eloisilla ja isosydämisillä ihmisillä, joilla on iso näky, -
on paljon itseään laajempi vaikutus.
Se on kaunista, kun joku elää niin, että hän nostaa käsillään toisia -
ja pitää kädet avoinna eikä tiukasti nyrkissä.
Kiitos, että liityit seuraan Hillsong TV:n parissa.
Jatkan aihetta "Käteni ― ulottuvuuteni".
Uskon, että Jumala tahtoo meidän elävän laajalle vaikuttavalla tavalla.
Meidän pitää jatkaa kasvamista. Sana venyttää ja kasvattaa meitä.
On ihanaa olla eloisien, isosydämisten ihmisten kanssa. Heillä on suuri näky.
Sen kautta he laajentavat vaikutustaan hyvin laajalle.
En tahdo olla mukavuudenhaluisen seurakunnan pastori vaan sellaisen, -
joka on omistautunut tavoittamaan kaukana olevia. Nauti ohjelmasta!
EDELLISESSÄ JAKSOSSA
Minun käteni ― minun ulottuvuuteni.
Sinun kätesi, sinun ulottuvuutesi.
Kädet ovat ikkuna sydämeen. Ne kertovat paljon sinusta.
Se on surullista, että niin monet luulevat pyhyyden, -
Jumalan lähellä olemisen, tarkoittavan pienemmin elämistä.
Kuvastamme väärin sitä, että Jumala saa enemmän tilaa ja me vähemmän.
Jos Jumalaa olisi enemmän, elämämme vaikutus olisi laajempaa.
Kätemme kertoisivat sydämestä, joka on ehdottoman avoin Jumalan jutuille.
Se, mitä olen käsilläni tehnyt, kertoo siitä, mitä sydämessäni on.
Mitä sinun kätesi kertovat sydämestäsi?
Jos katsotaan Vanhasta testamentista Jumalan käsien työtä, -
opitaan paljon Jumalan sydämestä.
Tämä on vain vanha, uurteinen käsi, mutta käteni työt -
kertovat paljon minusta, kuten sinun kätesi työt kertovat paljon sinusta.
Käytät aikaasi, energiaasi, resurs- sejasi ja lahjojasi Jumalan kunniaksi.
Annat sen, mitä Jumala on laittanut käsiisi, -
laajentaa ulottuvuuttasi paljon itsesi ulkopuolelle.
"Käteni, ulottuvuuteni." Voitte kokeilla tätä kotona.
Jos mittaa itsensä päästä varpaisiin ja sitten sormenpäistä sormenpäihin, -
niin ilmeisesti etäisyys sormenpäistä toisiin -
on sama kuin oma pituus. Ilmeisesti.
Kokeilkaa kotona, onko se totta. Jos ei, älkää soittako minulle.
Puhukaa herra Googlelle, josta teoria on kotoisin.
Muistan nyrkkeilymestarin, josta kuuntelin juttuja lapsena radiosta.
Hän oli Sonny Liston. Ennen kuin Cassius Clay eli Muhammad Ali -
lensi kuin perhonen ja pisti kuin ampiainen, -
Sonny Liston oli kaikkien aikojen paras nyrkkeilyn maailmanmestari.
Hän oli 184 senttiä pitkä. Brittiläisen järjestelmän mukaan noin 6 jalkaa.
Hän oli 184 senttiä pitkä, mutta mitta sormista sormiin oli 213 senttiä.
Siksi hän oli erinomainen nyrkkeilijä.
Hän ulotti vastustajan suojauksen taakse ja hänellä oli kovempi vaikutus.
Mitä suurempi on, sitä pitemmälle yltää.
Vaikka olisit pienikokoinen, sinulla voi olla iso näky ja iso sydän.
Jos elät isolla tavalla avoimesti etkä pienesti ja sulkeutuneesti, -
silloin ulottuvuutesi on sellainen, -
että vaikutuksesi ympäröivään maailmaan -
on läpitunkeva.
Mietitään kaikkea, mitä Jumala on antanut käsiimme. Mitä teemme sillä?
Mitä suurempi on, sitä laajemmalle ulottaa.
Kuuluminen tällaiseen seurakuntaan antaa jokaiselle meistä tilaisuuden -
elää paljon laajemmalle vaikuttavalla tavalla kuin osaamme kuvitella.
Olin viime sunnuntaina Mumbaissa.
Se on vaivaannuttavimpia paikkoja, joissa olen koskaan ollut.
Ristiriita on valtavan voimakas.
Uskomaton vauraus on aivan äärimmäisen köyhyyden rinnalla, -
ja se on näkyvillä koko ajan.
Toisaalta sitä kokemusta on vaikeaa rakastaa, sillä ihmiset kärsivät, -
mutta toisaalta sitä ei voi olla rakastamatta.
Olin siellä, koska Vision Rescue täytti 10 vuotta.
Palvelutyö auttaa katulapsia. He asuvat kaduilla, eivät slummissa.
Palvelutyö on auttanut tuhansia lapsia.
Antanut hammas- ja lääkärinhoitoa perheille -
ja opettanut lapsia busseissa kaatopaikkojen luona ajaessaan.
Työn vaikutus on uskomaton. Tiedättekö, kuka sitä tekee?
Te teette.
Kun annatte pienenkin roposen, teette sitä työtä.
Vision Rescuella on muitakin tukijoita, mutta olemme reippaasti suurin.
Pohjimmiltaan se on Hillsong-seurakunnan työmuoto.
Älä ikinä aliarvioi vaikutuksesi laajuutta.
Ehkä sinulla on pieni yritys. Pidät sitä kovin pienenä.
Mutta jos teet sitä isolla sydämellä, -
näet, miten suuri pienen yrityksesi vaikutus voi olla.
Seurakunnallamme on visiolause. Sen taustalla on sellainen tarina, -
että joskus 1980-luvun lopulla pieni johtoryhmä ja pieni seurakunta -
meni retriittiin Sinisille vuorille puhumaan visiosta.
Koetimme keksiä visiolauseen.
Silloin vajaa 30 vuotta sitten keskustelimme siitä, -
miten tiivistää pienen seurakunnan iso näky yhteen virkkeeseen.
Keksimme ensiksi sanan "tavoittaa". Se on lauseen ensimmäinen sana.
"Tavoittaa ja vaikuttaa maailmaan rakentamalla suuri, -
Kristus-keskeinen, Raamattuun pohjautuva seurakunta, -
muuttaa käsityksiä eli auttaa ihmisiä ajattelemaan tavalla, -
joka antaa heille voiman johtaa ja vaikuttaa jokaisella elämänalalla -
urheilijana, opettajana, äitinä, kotirouvana, -
liikemiehenä, yritysjohtajana, opiskelijana, -
ja kehittää taitojaan siinä asiassa, joka on heidän sydämellään."
Pohjimmiltaan seurakuntamme tarkoitus on -
venyttää ulottuvuuttaan ja vaikuttaa maailmaan.
Jumalan armosta emme ole kasvun myötä käyneet itsekkäämmäksi.
Vaikutuksemme on vain kasvanut.
Se on surullista, kun jotkut luulevat, -
että pyhitys kutistaa elämää niin että meistä tulee pienempiä.
Jesajan kirjassa puhutaan siitä, että Herra on pyhä.
Jes. 6:3:ssa sanotaan: "Pyhä, pyhä, pyhä Herra Sebaot -
kaikki maa on täynnä hänen kunniaansa."
Jumalan pyhyys ei tee Hänestä pienempää.
Se liittyy siihen, että Hän on kaikkialla läsnä -
ja voi tavoittaa koko ihmiskunnan ja ylettää kaikkialle.
Hän asetti tähdet paikalleen ja levitti taivaat.
Se sama Jumala, joka asetti tähdet paikalleen -
ja loi kaiken käsillään, -
levitti kätensä ristille kantaakseen kipunne.
Kaunista. Jumalan pyhyys ei tarkoita, että Jumala tulee pienemmäksi.
Miksi jotkut yhdistävät pyhyyden pienuuteen?
Jos elit isommin, silloin kun juhlit ja kun ystäväsi olivat niistä piireistä, -
kuin miten elät nyt uskovana, ja jos olet kristittynä kaventanut elämääsi, -
sinulta on mennyt ohi mahdollisuudet, -
jotka tulevat Jumalan kunnioittami- sesta ja asettamisesta ensimmäiseksi.
Anna Jumalan Sanan tehdä sen, mitä Jumala tahtoo elämällesi.
Tulemme koko ajan enemmän Jeesuksen kaltaisiksi. Matka on pitkä.
Kun etsimme Jumalan pyhyyttä, -
meistä ei tule pieni jäännös, joka vetäytyy ihmisten luota.
Päinvastoin! Me omistaudumme laajentamaan ulottuvuuttamme.
Tahdon, että olemme aina sellainen seurakunta.
Tahdon, että olemme aina sellainen seurakunta, -
joka ei pidä Jumalan siunausta ainoastaan itsellään.
Mitä suurempi on, sitä laajemmalle ulottaa.
Jotkut ajattelevat, että todella hengellinen seurakunta on pieni -
ja että siellä mennään syvälle. Isot seurakunnat tekevät jotakin väärin.
Joskus maailmassa ajatellaan, että iso seurakunta tekee jotakin väärin.
Mutta totuus on, että Jumalan sydän on laajentanut ulottuvuuttamme.
Seurakunnassamme oli aika, -
jolloin meillä oli vain yksi kokous sunnuntai-iltana.
Tänä viikonloppuna tilaisuuksia on 60 Australiassa.
Yksi sunnuntai-illan kokous, jossa oli vähimmillään 45 ihmistä.
Nauhoitimme siihen aikaan kasetteja. Muistatteko vielä kasetit?
Kerran kasettien äänittäjä sanoi minulle: -
"Brian, tämä on ajanhukkaa. Kukaan ei osta niitä."
Se oli hänen viimeinen kertansa äänittäjänä.
Televisiotyötä ei tehty. Hillsongin ylistyslauluja ei laulettu.
Me itse lauloimme niitä, mutta muut eivät. Tavoitimme noin 45 ihmistä.
Nykyisin ylistyslaulumme tavoittavat miljoonia ihmisiä.
Laulua "Oceans" ("Meret") on ladattu tai ostettu yli miljoona kertaa.
Se on myynyt platinaa USA:ssa.
Mieti niitä miljoonia, joita tavoitat.
Anteeksi, että osoitan, mutta tahdon sinun ymmärtävän tämän.
Puhun juuri sinulle. Katso valkokangasta.
Puhun sinulle.
Ulottuvuutemme on laajentunut. Tehtävämme on tavoittaa ja vaikuttaa.
Entä sinä? Nostatko helposti kätesi vai pidätkö kädet puuskassa?
Kumpi on automaattinen reaktiosi? Kumpaan suuntaan kallistut?
Seurakuntana voimme laajentaa ulottuvuuttamme.
Kerroin, että puhuin 45 ihmiselle.
Muutamalta kanavalta, joilla Hillsong TV näkyy, saadaan katsojatilastoja.
Muun muassa Etelä-Afrikan maalliselta e.tv-kanavalta -
sitä katsoo 600 000 ― 700 000 ihmistä joka sunnuntai.
Se näkyy myös Australian kanavalla 10.
Ulottuvuutemme Hillsong TV:n kautta -
on 10 miljoonasta satoihin miljooniin ihmisiin.
Te mahdollistatte sen. Älkää ali- arvioiko sitä, miten laajalle ulotatte.
Jos elää pienesti, kädet ovat lyhyet, -
kun puhutaan kristityn elämän vaikutuksesta.
Isosti eläminen alkaa sydämestä ja ajattelutavasta.
Siitä, että sallii Sanan laajentaa itseä.
Silloin myös vähäpätöiset asiat, joita tekee, -
merkitsevät jotakin paljon suurempaa kuin itse on.
Minusta se on voimallinen tilaisuus. Rakastan sitä!
Seurakuntalaisemme palvelevat Jumalaa monin eri tavoin.
Entä pastorit ja jotkut muut ihanat ihmiset?
Joskus voi tuntua turhauttavalta: "Etenenkö minnekään?"
Olet myöhään illalla rukouspuhelimessa -
ja mietit: "Miten laaja vaikutukseni on?"
Kävin Bobbien kanssa eilen lounaalla Jerrossa, -
kauniissa paikassa, jossa kasvatetaan kukkia. Siellä on ihanaa käydä.
Viereisessä pöydässä istui seurakuntalaisia.
Siellä oli Chrishanin äiti ja kaunis pariskunta, -
jotka kuuluvat seurakuntaan. Heidät tuntevat tietävät, -
heidän menettäneen pienen tyttärensä.
Juttelimme heidän kanssaan. Jade sanoi Bobbielle: -
"Sitä mitä eniten rakastan tehdä, on kaikkein vaikeinta tehdä."
Hän tarkoitti Jumalan ylistämistä Jumalan huoneessa.
Mutta hän kertoi myös ihmeellisestä tuesta, -
jota hän on saanut seurakunnalta. Ei minulta, vaan seurakuntalaisilta, -
jotka elävät sillä tavalla, että pienillä asioilla on valtava vaikutus.
Lähdin maksamaan laskua. Bobbie oli lähtenyt, ja lasku jäi maksettavakseni.
Olin juuri tiskillä, kun toinen pariskunta lähestyi minua.
He kertoivat, keitä ovat, ja muistin heti heidän tarinansa.
Hekin olivat menettäneet pienen poikansa.
Kaikki tämä tapahtui jokusen minuutin sisään.
Mies vain kiitteli minua seurakunnasta.
Ei minun panoksestani vaan teidän uskomattomasta tuestanne.
Hänellä ja hänen vaimollaan oli kyynelet silmissä, -
ja kun yritin maksaa laskua, hän halasi ja kiitti minua.
Ystävät, älkää aliarvioiko vaikutuksenne laajuutta, -
kätenne ja sydämenne ulottuvuutta.
Älkää aliarvioiko sitä, että elämänne voi vaikuttaa paljon laajemmalle -
kuin teihin itseenne. Pari kysymystä lopuksi.
Onko luontainen reaktiosi nostaa käsi ylös?
"Olen vapaaehtoinen. Minä annan. Minä autan. Rakennan valtakuntaa.
Vaikutan näkyyn. Seison jonkun rinnalla. Minä rohkaisen.
Avustan seurakunnan yhteyden rakentamisessa tilaisuuden jälkeen.
Autan Punaista ristiä", tai jotakin muuta, missä päätätkin olla mukana.
Onko automaattinen reaktiosi nostaa kätesi, muistaen sen, -
että Jumalan sydämen pitäisi sykkiä nyt sisällämme?
Ajatteletko vuonna 2015: "Käteni on ollut jo kauan ylhäällä. Lasken sen."
Rukoilen, että tämä seurakunta pitää käden aina ylhäällä. Tässä minä olen.
Se oli Jeesuksen ja Jesajan asenne. "Tässä minä olen."
Olkaamme aina sellainen seurakunta.
Kauan sitten, kun Bobbie ja minä olimme juuri muuttaneet Australiaan, -
minulla oli auto, joka taisi olla työsuhdeauto, -
koska olin myyntiedustaja. Työsuhdeauto oli mahtava juttu.
Ystäväni oli tullut Uudesta-Seelannista, -
eikä hänellä ollut autoa. Vein hänet autohuutokauppaan.
En ole käynyt autohuutokaupassa ennen sitä enkä sen jälkeen.
En tarvinnut autoa, mutta pieni, sininen Nissan Bluebird tuli esittelyyn.
Auto näytti puhtaalta ja hienolta. Alku- hinta oli 210 dollaria. Ihmettelin sitä.
Muistakaa, etten etsinyt autoa. Käsittämätön hinta.
Sitten huudettiin 220 ja 230 dollaria, -
ja mies sanoi jo "ensimmäisen, toisen...", -
kun yhtäkkiä tajusin, että käteni oli ilmassa.
Ostin auton, jota en tarvinnut 240 dollarilla.
Minun piti kertoa Bobbielle, että ostin auton, johon meillä ei ole varaa.
Tilanne huononi. Ajoin Parramatta Road -valtaväylää täällä Sydneyssä, -
kun kannentiiviste räjähti moottorista.
Olin juuri ostanut sen. Minun piti selittää Bobbielle.
Auto savusi ja höyrysi, moottori ylikuumeni ja räminää kuului jostakin.
Pääsin kotiin ja selitin Bobbielle.
Seuraavana päivänä vein auton takaisin kannentiiviste kärähtäneenä.
Ostin sen 240 dollarilla ja myin sen seuraavana päivänä 270 dollaria.
Sitä kutsutaan Jumalan siunaukseksi. "Herran siunaus rikkaaksi tekee."
Taisin tienata 5 dollaria välityspalkkion takia.
Mutta juttu oli se, että nostin käteni.
Otetaan se elämänasenteeksi. Eletään kädet avoinna.
Ovatko kätesi nyrkissä vai avoinna?
Toisinaan puristamme 5 dollarin seteliä niin tiukkaan, -
että kuningattarella on kyynel silmässään.
Tai USA:ssa presidenteillä.
En tahdo elää niin. Enkä puhu vain raha-asioista.
Puhun asenteesta. Ollaan rohkaisevia ja anteliaita hengeltämme.
Ollaan kädet avoinna. Jumala eli siten.
Mitä Hän teki uppiniskaisille? Hän kurkotti heitä kohti.
Eletään sillä tavalla. Kurkotetaan käsiämme toisia kohti.
Otetaan vielä yksi raamatunkohta. Siunasimme vauvoja tänään.
Se on iso ja hieno osa pastorin työtä.
Tunnustamme, että lapsi on tullut Herralta ja omistamme hänet Hänelle.
Se on voimallista.
Kun Jeesus tahtoi koskettaa lapsia, opetuslapset yrittivät -
päättää Hänen puolestaan, keneen Hän saisi koskea.
Mark. 10:13: "[He] toivat hänen tykön- sä lapsia, että hän koskisi heihin..."
Hän tahtoi laskea kätensä heidän päälleen.
"...mutta opetuslapset nuhtelivat tuojia."
He siis sanoivat: "Viekää lapset pois! Tämä on Jumalan Poika."
Jakeet 14―16: "Mutta kun Jeesus sen näki, närkästyi hän ja sanoi heille: -
'Sallikaa lasten tulla minun tyköni, älkääkä estäkö heitä, -
sillä senkaltaisten on Jumalan valta- kunta. Totisesti minä sanon teille: -
joka ei ota vastaan Jumalan valtakuntaa niinkuin lapsi, -
se ei pääse sinne sisälle.' Ja hän otti heitä syliinsä..." Nosti käsillään.
"...pani kätensä heidän päällensä..." Siis kosketti heitä. Aamen.
Mikä vaikutus elämällämme on ympä- ristöömme? Kosketammeko sitä?
Lopulta Hän "...siunasi heitä." Se on kädet avoinna elämistä.
Päätätkö: "Kurkotan syvemmälle. En kurkota noita likaisia syntisiä kohti"?
Tai: "He ovat syntisiä. Heidän tekonsa ovat kamalia."
Se ei ole Jeesuksen sydämen mukaista.
Jeesuksen sydän sanoi: "Kuka tahansa saa tulla."
Niin Paavali sitä kuvaili: "Kaikki saavat tulla Herran luo."
Rukoilen, että seurakuntana me ulotamme yhtä pitkälle -
kuin Sonny Liston, jonka käsienväli oli pitempi kuin hänen pituutensa.
Rukoilen, että yksilöinä elämämme ulottaa -
paljon pituuttamme pidemmälle.
Rukoilen, että Jeesuksen nimessä kätemme kuvastavat sydäntämme, -
niin että vaikutuksemme on niin suuri, että se tuntuu mahdottomalta.
Rukoilen sitä tulevaisuudellenne Jeesuksen nimessä.
Uhmatkoon vaikutuksesi mahdollista, -
kun luotat Jumalaan elämälläsi. Sanooko joku aamen?"
Hassua, että jotkut luulevat pyhyyden tarkoittavan pienempää elämää, -
ja vetäytymistä. Mutta ei se sillä tavalla mennyt Jumalan suhteen.
Kun Jesaja kertoi näystään taivaasta -
ja kun hän kertoi kuulleensa Isän, Pojan ja Hengen keskustelun, -
hän kuvaili, että enkelit sanoivat Jumalasta: -
"Pyhä, pyhä, pyhä on Herra Sebaot." Ja heti sen jälkeen: "Kaikki maa -
on täynnä Hänen kunniaansa." Jumalan Pyhyys ei pienentänyt Häntä.
Jumalan pyhyys rinnastettiin siihen, että Hän on kaikkialla läsnä.
Pyhyys ei tarkoita pientä elämää.
Miksi jotkut ajattelevat, että jos on tosi pyhä, -
käy pienessä seurakunnassa ja elää pienesti?
Joskus ihmiset ajattelevat voivansa elää isosti maailmassa.
He juhlivat ja tuntevat monia ihmisiä.
Mutta kun he saavat yhteyden Jeesukseen, elämän antajaan, -
he saavat väärän kuvan pyhyydestä luullen sen tarkoittavan pientä elämää.
Mutta pyhä, pyhä, pyhä on Herra.
Koko maa on täynnä Hänen kunniaansa.
Hän ulottaa koko maailmaan. Mihin sinä ulotat? Mihin minä?
Olemmeko riittävän suuria laajentamaan vaikutustamme?
Sanotaan, että ihmisen pituus on yhtä suuri kuin välimatka sormista sormiin.
Ulottuvuuttaan ja vaikutustaan voi kehittää kasvamalla ihmisenä.
Kyse ei ole fyysisestä koosta. Saatat olla pieni fyysisesti, -
mutta jos sinulla on iso sydän ja näky, uskon, että elämäsi vaikuttaa -
paljon laajemmalle kuin vain itseesi, laajemmin kuin osaat uneksia.
Halusin opetella itsepuolustusta, -
oltuani 18-vuotiaana väkivaltaisessa suhteessa.
Poikaystäväni kamppaili, ja mainitsin, että haluaisin kokeilla kamppailua.
Nousin kehään hänen kanssaan, ja hän alkoi ladella iskuja.
Vuodin verta sen jälkeen, ja hän potkaisi minut peiliä vasten.
En ollut vihainen hakatuksi tulemisesta, -
vaan koska tunsin itseni todella haavoittuvaiseksi.
Tuntui, etten voi suojella itseäni.
Opetan nykyään naisille itsepuolustusta.
Ajatus oli herännyt sydämessäni, ja monet olivat sanoneet: -
"Sinun pitää opettaa naisia. Tahdomme oppia."
Koin, etten ollut valmis, mutta aloitin siitä, mitä minulla oli.
Pyysin joitakin tyttöjä kotiini, -
ja aloin opettaa heille kotona itsepuolustusta.
Tajusin, että haluan estää seksikauppaa, -
kun opin itsepuolustusta. Tajusin, että se on keino estää sitä ennalta.
Itsepuolustus on ennaltaehkäisyä ja tietoisuutta.
Jotkut auttavat uhreja pois tilan- teesta, mutta haaveeni on opettaa -
ja varustaa naisia ennen kuin jotakin sellaista pääsee tapahtumaan.
Päädyin kuntosalini yhteistyökumppa- niksi ja pyysin, voisinko pitää siellä -
rahankeruutilaisuuden ihmiskaupan ennaltaehkäisyn hyväksi.
Ensimmäisessä tilaisuudessa kerättiin hyvä summa.
Toivon, että voin jatkossakin käyttää lahjaani, opettaa naisia -
ja jatkaa ihmisten vapauttamista.
Sillä minä uskon nimeen Jeesuksen
Korottakaa äänenne!
Uskon Isään Jumalaan Uskon Poikaan Kristukseen
Uskon Pyhään Henkeen Jumalamme on kolmiyhteinen
Uskon ylösnousemukseen Että kuolleista nousemme
Sillä minä uskon nimeen Jeesuksen
Uskon Isään Jumalaan Uskon Poikaan Kristukseen
Uskon Pyhään Henkeen Jumalamme on kolmiyhteinen
Uskon ylösnousemukseen Että kuolleista nousemme
Sillä minä uskon nimeen Jeesuksen
Uusi maailma avautuu edessämme jatkuvasti.
Se on kauneuden maailma, suurempi, parempi maailma.
SINÄ OLET OLEVA VALO, -
JOKA TUO ESIIN JUMALAN VÄRIT
JUMALA EI OLE SALAISUUS
ME TUOMME SEN JULKI
Naisilla on täysi lupa olla edessä ja Jumalan tahdon keskipisteessä.
Heillä on täysi lupa olla jälleen pioneerien eturivissä.
HÄNEN KUVASSAAN, -
PELASTUKSESSAAN, -
JA KERTOMUKSESSAAN, -
TULE LÖYDETYKSI.
Kiitos seurastasi. Rukoilen Jumalan tahtoa elämääsi.
En ehkä tunne sinua, -
mutta rukoilen niiden puolesta, jotka ovat osa tätä ohjelmaa.
Jeesuksen nimi on muita nimiä korkeampi.
Siinä nimessä on parantuminen, voitto ja lupausten täyttymys.
Älä aliarvioi rukouksen voimaa. Siunausta ja mukavaa viikkoa!
Suomennos: Maija Tuukkanen